open-index/open-wikipedia-markdown huggingface dataset:
Θέμιδος Μέλαθρον

Το **Θέμιδος Μέλαθρον** (Μέγαρο της Θέμιδος) είναι δικαστικό μέγαρο στην Αθήνα, έδρα του Αρείου Πάγου από το 1981, του Εφετείου, του Πρωτοδικείου και του Ειρηνοδικείου. Παράλληλα, στους χώρους του στεγάζονται το Ποινικό Μητρώο, το αρχείο του Ειρηνοδικείου και το πολιτικό αρχείο εταιρειών και σωματείων, μεταξύ άλλων. 

Σχεδιάστηκε, αρχικά, από τους αρχιτέκτονες Ιάσονα Ρίζο και Δημήτρη Καταρόπουλο και, κατά την επέκταση, από τις Βάσω Τσόπελα και Ευσταθία Κουτσοφέγγη. Βρίσκεται επί της λεωφόρου Αλεξάνδρας και των οδών Δημητσάνας, Γεωργίου Κεδρηνού και Κυρίλλου Λουκάρεως, στην τοποθεσία «Αβέρωφ», όνομα που δόθηκε στο σημείο λόγω των προϋφιστάμενων Φυλακών Αβέρωφ, που δέσποζαν εκεί μέχρι την κατεδάφισή τους το 1972 για την ανέγερση του μεγάρου, επιλογή της κυβέρνησης Κωνσταντίνου Καραμανλή το 1962. Πρόκειται για ένα σύγχρονο ευρείας κλίμακας κτηριακό συγκρότημα μνημειακού χαρακτήρα, το οποίο κατασκευάστηκε σε διάφορα στάδια μεταξύ του 1970 και του 2000. Εγκαινιάστηκε στις 23 Φεβρουαρίου του 1981, με τον Άρειο Πάγο να μεταφέρεται από το Ιλίου Μέλαθρον, που εδραζόταν από το 1934. 

Η λόγια και συμβολική ονομασία του, αν και δεν προκύπτει ως η επίσημη του κτηρίου, έχει καθιερωθεί στον δημόσιο λόγο, ταυτίζοντάς το με τον θεσμό της ανώτατης δικαιοσύνης στην Ελλάδα. 

## Πηγές

* 

## Παραπομπές

Κατηγορία:Διατηρητέα κτίρια στην Αθήνα
Μόδα

[μικρογραφία|Μοντέλο στην πασαρέλα μιας επίδειξης - στη [Σόφια της Βουλγαρίας.]]

Η **μόδα** είναι ένα δημοφιλές στυλ ή μια δημοφιλής πρακτική, ειδικά όσον αφορά την ένδυση, την υπόδηση, τα αξεσουάρ, το μακιγιάζ ή τα έπιπλα, καθώς και τα υφάσματα. Είναι μια διακριτή και συνεχής τάση σχετική με την εξωτερική εμφάνιση του ανθρώπου, που υιοθετείται από πολλά άτομα για κάποιο χρονικό διάστημα. Αποτελείται από τα επικρατέστερα στυλ συμπεριφοράς και τις πιο πρόσφατες δημιουργίες των σχεδιαστών υφασμάτων. Παρόλο που ορισμένες πτυχές της μόδας μπορούν να τη χαρακτηρίσουν ως ανδρική ή γυναικεία, ορισμένα στυλ είναι ανδρόγυνα.

Οι τάσεις της μόδας επηρεάζονται από πολλούς παράγοντες, μεταξύ άλλων πολιτικούς, οικονομικούς, κοινωνιολογικούς και τεχνολογικούς. Οι ειδικοί της μόδας χρησιμοποιούν πληροφορίες από την ανάλυση αυτών των παραγόντων για να προσδιορίσουν την άνοδο ή την παρακμή συγκεκριμένων τάσεων. Τον 20ό αιώνα, η βιομηχανοποίηση της παραγωγής ενδυμάτων αποτέλεσε το έναυσμα για την εμφάνιση της λεγόμενης βιομηχανίας της μόδας, ενός κλάδου που τον 21ο αιώνα είναι ιδιαίτερα παγκοσμιοποιημένος.

Σημαντικό ρόλο στην ανάπτυξη της μόδας παίζουν τα μέσα μαζικής ενημέρωσης. Η δημοσιογραφία μόδας αποτελεί σημαντικό πόλο διάδοσης των στυλ. Κριτικές, οδηγίες και σχόλια μόδας αφθονούν στην τηλεόραση και σε περιοδικά, εφημερίδες, ιστότοπους μόδας κοινωνικά δίκτυα και ιστολόγια μόδας. Ιδιαίτερα τα τελευταία χρόνια, τα ιστολόγια μόδας και το YouTube έχουν γίνει σημαντικά μέσα για τη διάδοση τάσεων και συμβουλών μόδας, δημιουργώντας μια διαδικτυακή κουλτούρα διαμοιρασμού των στυλ.

## Παραπομπές



Μοδα
Κατηγορία:Ιστορία της ένδυσης
Gangsta's Paradise

To **Gangsta's Paradise** είναι ένα τραγούδι του Αμερικανού rapper Coolio, στο οποίο συμμετέχει και ο τραγουδιστής L.V.. Το τραγούδι συμπεριλήφθηκε τόσο στον ομώνυμο δίσκο όσο και στο soundtrack της ταινίας *[[Ασυμβίβαστη Γενιά]]*, το 1995. Η μουσική του κομματιού πάρθηκε από το κομμάτι του Στίβι Γουόντερ, Pastime Paradise. To single έχει πουλήσει μόνο σε ΗΠΑ, Ηνωμένο Βασίλειο και Γερμανία 5 εκατομμύρια αντίτυπα και 5.7 εκατομμύρια στον υπόλοιπο κόσμο, το λιγότερο.  Έτσι, έγινε ένα από τα πιο επιτυχημένα single όλων των εποχών. 

Το τραγούδι, τοποθετήθηκε στην 85η θέση, στη λίστα του Billboard, με τα Σπουδαιότερα Τραγούδια όλων των εποχών, αλλά και το πιο επιτυχημένο σε πωλήσεις για τη χρονιά 1995. Το 2008, ο τηλεοπτικός σταθμός *[[VH1]]*, το τοποθέτησε 38ο στη λίστα του με τα *100 Σπουδαιότερα Hip Hop Τραγούδια όλων των εποχών*. Ο Coolio, με αυτό το κομμάτι κέρδισε ένα Grammy στην κατηγορία *[[Best Rap Solo Performance]]* και δύο βραβεία στο MTV Video Music Award, στις κατηγορίες  *Best Rap Video* και *Best Video from a Film*.

## Παραπομπές


## Εξωτερικοί σύνδεσμοι
* Rock on the Net

Κατηγορία:Τραγούδια του 1995
Κατηγορία:Singles του 1995
Κατηγορία:Νούμερο 1 singles στα Billboard Hot 100
Κατηγορία:Τραγούδια γραμμένα για ταινίες
Κατηγορία:Νούμερο 1 singles στην Αυστρία
Smooth (τραγούδι)

Το **«Smooth»** είναι τραγούδι του latin rock  συγκροτήματος Santana, στο οποίο συμμετείχε και ο τραγουδιστής των Matchbox Twenty, Ρομπ Τόμας. Το τραγούδι γράφτηκε από τους Τόμας, ΝτεΓκαετάνο και Itaal Shur και τραγουδήθηκε από τον πρώτο. Το κομμάτι κέρδισε τρία βραβεία Grammy στις κατηγορίες *Record of the Year*, *Song of the Year* και *Best Pop Collaboration with Vocals*. Το κομμάτι έγινε αμέσως hit και έφτασε το νούμερο 1 στα αμερικανικά *[[Billboard Hot 100]]*. Το single έγινε και χρυσό, μεταξύ άλλων στις ΗΠΑ, όπου πούλησε περί τα 1,2 εκατομμύρια αντίτυπα. To *[[Billboard]]* επίσης το κατέταξε πρώτο ανάμεσα στα πιο επιτυχημένα singles της ροκ μουσικής στην ιστορία των charts.

## Παραπομπές


Κατηγορία:Τραγούδια του 1999
Κατηγορία:Singles του 1999
Κατηγορία:Singles του 2000
Κατηγορία:Singles της Arista Records
Κατηγορία:Singles (ντεμπούτο)
Κατηγορία:Νούμερο 1 singles στα Billboard Hot 100
Santana (συγκρότημα)

Οι **Santana** είναι ένα αμερικανικό Latin Rock συγκρότημα από το Σαν Φρανσίσκο της Καλιφόρνια, που δημιουργήθηκε το 1967, από τον Αμερικανό-Μεξικανό κιθαριστή Κάρλος Σαντάνα. Το συγκρότημα άρχισε να αυξάνει τη δημοτικότητα του, από την ερμηνεία του Soul Sacrifice, στο Φεστιβάλ Γούντστοκ, το 1969. Έτσι, τα πρώτα 3 άλμπουμ τους στέφθηκαν από επιτυχία (Santana, *[[Abraxas]]*, *[[Santana III]]*). Το 1998, το συγκρότημα εντάχθηκε στο Rock and Roll Hall of Fame. Το συγκρότημα έχει κερδίσει συνολικά 8 βραβεία Grammy και έχει πουλήσει πάνω από 90 εκατομμύρια αντίτυπα δίσκων, κάνοντάς την έτσι ένα από τα πιο επιτυχημένα σχήματα όλων των εποχών.

## Παραπομπές


## Εξωτερικοί σύνδεσμοι
*Official website
*Santana at the Rock and Roll Hall of Fame website
*
*JamBase Interview : Spirit Talk with Carlos Santana 
*ultimateclassicrock.com "Carlos Santana Reuniting Original Group"

Κατηγορία:Αμερικανικά blues rock συγκροτήματα
Κατηγορία:Μουσικά συγκροτήματα από το Σαν Φρανσίσκο
Χιπ χοπ (μουσική)

Η **μουσική Χιπ χοπ** είναι μουσικό είδος που σχηματίστηκε στις Ηνωμένες Πολιτείες Αμερικής τη δεκαετία του '70 που αποτελείται από μια στυλιζαρισμένη ρυθμική μουσική, μια ρυθμική και ομοιοκατάληκτη ομιλία που ψάλλεται. Αναπτύχθηκε σαν μέρος της κουλτούρας Χιπ χοπ, μια υποκουλτούρα που καθορίζεται από τέσσερα βασικά υφολογικά στοιχεία: MCing, DJing, Break Dance και Γκράφιτι.  Άλλα στοιχεία περιλαμβάνουν τη δειγματοληψία (ή τα Πλήκτρα), και το Beatboxing.

## Παραπομπές



Κατηγορία:Hip hop
Μαρία Τερέσα φαν Τίλεν

Η **Μαρία Τερέσα φαν Τίλεν** (φλαμανδικά: **Maria Theresia van Thielen** (7 Μαΐου 1640 – 1706) ήταν Φλαμανδή ζωγράφος του μπαρόκ.

## Βιογραφία
Η Μαρία φαν Τίλεν γεννήθηκε σε ευγενή οικογένεια καλλιτεχνών. Σύμφωνα με τον Κορνέλις ντε Μπι στο βιβλίο του *[[Het Gulden Cabinet]]* οι δύο της αδελφές ήταν επίσης ζωγράφοι. Ο Άρνολντ Χαουμπράκεν αναφέρει ότι συναγωνιζόταν με τις αδελφές της, Άννα Μαρία και Φρανσουάζ Καταρίνα με μεγάλη επιτυχία. Η αναφερόμενη Άννα Μαρία είναι πιθανόν, όμως, να μην ήταν η αδελφή της αλλά η θεία της, Άννα, η οποία είχε παντρευτεί τον ζωγράφο Τέοντοορ Ρομπάουτς. Οι τρεις γυναίκες εκπαιδεύτηκαν στη ζωγραφική ανθέων από τον πατέρα τους, Γιαν Φίλιπ φαν Τίλεν. Το έργο της Μαρία έχει το ίδιο ύφος με του πατέρα της και πιθανόν μεγάλο μέρος του δικού της έργου να έχει αποδοθεί σε αυτόν.

Υπέγραφε τα έργα της ως *M.T.Van THIELEN.F*. Φιλοτέχνησε δύο πίνακες με άνθη στο ύφος του πατέρα της για το Δημαρχείο του Μέχελεν, ένα από τα οποία είναι υπογεγραμμένο και χρονολογημένο από το 1664.

## Δείτε επίσης
*Κατάλογος Φλαμανδών ζωγράφων

## Παραπομπές


Κατηγορία:Φλαμανδοί ζωγράφοι
Κατηγορία:Μπαρόκ ζωγραφική
Κατηγορία:Φλαμανδές ζωγράφοι
Όρκος των Πέντε Άρθρων

Ο **Όρκος των Πέντε Άρθρων** ήταν μια πολύ σημαντική ανακοίνωση που έκανε ο Αυτοκράτορας Μέιτζι αφού ανέλαβε εξουσία μετά το τέλος του εμφύλιου πολέμου. Σε αυτήν ανακοινώθηκαν με συνοπτικό τρόπο πέντε μεγάλες αλλαγές που θα έκανε ο Αυτοκράτορας στην χώρα. Επειδή ο Αυτοκράτορας ήταν μόνο 15 ετών τότε, η ανακοίνωση γράφτηκε από νεαρούς Σαμουράι που βοήθησαν στην ανατροπή του Σόγκουν.

## Ο όρκος
*Με βάση αυτόν τον όρκο έχουμε δημιουργήσει ως στόχο μας την δημιουργία ενός δυνατού έθνους σε ευρεία βάση και την διαμόρφωση ενός συντάγματος και νόμων.*
# *Δημόσιες συνελεύσεις θα γίνονται σε συχνή βάση, και οι αποφάσεις σε μεγάλα και σημαντικά θέματα θα καθορίζονται ως επί το πλείστον από την δημόσια συζήτηση.*
# *Όλες οι κοινωνικές τάξεις, ανώτατες και κατώτατες, θα ενωθούν για την εύρυθμη λειτουργία του κράτους.*
# *Οι κοινοί άνθρωποι, αυτοί κατώτατοι από τους κρατικούς και στρατιωτικούς αξιωματικούς, θα έχουν ελευθερία να ακολουθήσουν οτιδήποτε αγαπούν ώστε να μην υπάρχει ανισότητα.*
# *Διαβολικά έθιμα του παρελθόντος θα καταλυθούν και όλα θα ρυθμίζονται πλέον από τους νόμους της Φύσης.*
# *Θα ενθαρρύνεται η γνώση και ο διαμοιρασμός της, προκειμένου να γίνει δυνατότερο το αυτοκρατορικό κράτος.*

## Παραπομπές


Κατηγορία:Ιστορία της Ιαπωνίας
Πόλεμος Ερυθραίας-Αιθιοπίας

Ο **πόλεμος Ερυθραίας-Αιθιοπίας** διήρκεσε από τον Μάιο του 1998 έως τον Ιούνιο του 2000 μεταξύ της Αιθιοπίας και Ερυθραίας και περιλαμβάνεται στις συγκρούσεις που έλαβαν χώρα στο Κέρας της Αφρικής. Ενώ η Ερυθραία και η Αιθιοπία, δύο από τις φτωχότερες χώρες του κόσμου, ξόδεψαν εκατοντάδες εκατομμύρια δολάρια για τον πόλεμο και υπέστησαν απώλειες δεκάδων χιλιάδων ανθρώπινων ζωών, ως άμεση συνέπεια της σύγκρουσης, μόνο μικρές αλλαγές συνέβησαν στα σύνορα των δύο χωρών.

## Χάγη
Σύμφωνα με την απόφαση διεθνούς επιτροπής στη Χάγη, η Ερυθραία παρέβη το διεθνές δίκαιο και πυροδότησε τον πόλεμο, εισβάλλοντας στην Αιθιοπία. 

## Κατάληξη
Στο τέλος του πολέμου, η Αιθιοπία διατήρησε τα αμφισβητούμενα εδάφη και προωθήθηκε στην Ερυθραία. Μετά το τέλος του πολέμου η Επιτροπή Συνόρων της Αιθιοπίας, οργανισμός που ιδρύθηκε από τον ΟΗΕ, διαπίστωσε ότι το Μπάντμε, το αμφισβητούμενο έδαφος στην καρδιά της σύγκρουσης, ανήκει στην Ερυθραία. Από το 2015, η Αιθιοπία κατέχει ακόμα τα αμφισβητούμενα εδάφη.

Στις 19 Ιουνίου, οι δύο χώρες υπέγραψαν μια παύση εχθροπραξιών πριν επιτευχθεί ειρηνευτική συμφωνία στις 12 Δεκεμβρίου 2000, στο Αλγέρι. Η Ειρηνευτική Συμφωνία του Αλγερίου καθιέρωσε προσωρινή ζώνη ασφαλείας εύρους 25 χιλιομέτρων στα επίμαχα σύνορα από την πλευρά της Ερυθραίας, παρακολουθούμενη από την Αποστολή των Ηνωμένων Εθνών στην Αιθιοπία και την Ερυθραία (UNMEE), που δημιουργήθηκε από το Συμβούλιο Ασφαλείας των Ηνωμένων Εθνών τον Ιούλιο του 2000. Η συμφωνία του Αλγερίου προβλέπει τη δημιουργία μιας Κοινής Επιτροπής για τα σύνορα Ερυθραίας-Αιθιοπίας (EEBC) υπό την αιγίδα του Διαρκούς  Διαιτητικού Δικαστηρίου, με σκοπό την έκδοση οριστικής απόφασης για την οριοθέτηση των συνόρων μεταξύ των δύο χωρών.

## Παραπομπές σημειώσεις


## Εξωτερικοί σύνδεσμοι
*
* Ethiopia Eritrea Conflict Archive: News and Article Archive περιοδική κάλυψη των γεγονότων του πολέμου.
*Onwar.com: Armed Conflict Events Data: Ethiopian-Eritrean Border War 1999 (Παρόν)

Κατηγορία:Πόλεμοι των κρατών και λαών της Αφρικής
Κατηγορία:Ερυθραία
Κατηγορία:Ιστορία της Αιθιοπίας
Αντόνιο Μαντσίνι

Ο **Αντόνιο Μαντσίνι** (14 Νοεμβρίου 1852 &ndash; 28 Δεκεμβρίου 1930) ήταν Ιταλός ζωγράφος.

## Βιογραφία
Γεννήθηκε στη Ρώμη. Σε ηλικία δώδεκα ετών, έγινε δεκτός στο Ινστιτούτο Καλών Τεχνών της Νάπολη, όπου σπούδασε υπό τον Φιλίππο Παλίζι και τον  Ντομένικο Μορέλλι (1823-1901), που ήταν ζωγράφος ιστορικών θεμάτων, οι πίνακες του οποίου διακρίνονται για τις δραματικές φωτοσκιάσεις και τις έντονες πινελιές. Ο Μαντσίνι έμαθε γρήγορα κάτω από την καθοδήγησή τους, και το 1872 εξέθεσε δύο πίνακες στο Σαλόνι του Παρισιού.

Ακολούθησε το κίνημα του Βερισμού, ένα ιταλικό κίνημα του 19ου αιώνα που είχε ως στόχο την πιο πιστή αναπαράσταση της πραγματικότητα. Τα θέματα των έργων του περιλάμβαναν, παιδιά φτωχών, νέων που δουλεύαν σε τσίρκο, και μουσικών του δρόμου, της Νάπολης.

Το 1870 στο Παρίσι, ο Μαντσίνι γνώρισε  τους Ιμπρεσιονιστές ζωγράφους Εντγκάρ Ντεγκά και Εντουάρ Μανέ. Και έγινε φίλος με Τζον Σίνγκερ Σάρτζεντ, που τον αποκαλούσε τον καλύτερο εν ζωή ζωγράφο.

Το 1881, ο Μαντσίνι υπέστη μια επώδυνη ψυχική ασθένεια. Εγκαταστάθηκε στη Ρώμη το 1883 και έμεινε εκεί για είκοσι χρόνια, στη συνέχεια μετακόμισε στην πόλη Φρασκάτι, όπου και έζησε μέχρι το 1918. Κατά τη διάρκεια αυτής της περιόδου της ζωής του, ο Μαντσίνι ήταν εξαρτημένος από την βοήθεια τον φίλων του και από ότι χρήματα έβγαζε με τα έργα του για να επιζήσει. Μετά τον Πρώτο Παγκόσμιο Πόλεμο, η επαγγελματική και οικονομική κατάσταση του σταθεροποιήθηκε. Ο Μαντσίνι πέθανε στη Ρώμη το 1930 και τάφηκε στη βασιλική των Αγίων Μπονιφάτσιο και Αλέσιο, στον Λόφο Αβεντίνο.


Αρχείο:Antonio Mancini - Lo Scugnizzo.jpg|*Lo Scungizzo*(Σκανταλιάρικο Παιδί του Δρόμου)
Αρχείο:Antonio Mancini - Il Malatino.jpg|*Il Malatino*(Ο Αδύναμος), 1878
Αρχείο:Antonio Mancini - Standard Bearer of the Harvest Festival.jpg|*Σημαιοφόρος του Φεστιβάλ θερισμού*, 1884
Αρχείο:The Little Seminary.jpg|*Prevetariello in Preghiera*(Ο Μικρός Ιεροσπουδαστή, 1872)
Αρχείο:Antonio Mancini - Portrait of John Lowell Gardner.jpg|*Πορτρέτο του Τζον Λόουελ Γκάρντνερ Β*', 1895
Αρχείο:Antonio Mancini - Canción alegre.jpg|*Canción Alegre*(Χαρούμενο Τραγούδι)
Αρχείο:Antonio Mancini - Il Saltimbanco (1879).jpg|*Il Saltimbanco*(Ο Ακροβάτης), 1879
Αρχείο:Resting - Antonio Mancini.jpg|*Resting*, c. 1887


## Παραπομπές


## Πηγές
*Ulrich W. Hiesinger (2007). "Antonio Mancini: Nineteenth-Century Italian Master" (Philadelphia Museum of Art), Yale University Press. ISBN 0-300-12220-9
*Broude, Norma (1987). *The Macchiaioli: Italian Painters of the Nineteenth Century*. New Haven and London: Yale University Press. ISBN 0-300-03547-0
*http://www.philamuseum.org

Κατηγορία:Ιταλοί ζωγράφοι του 19ου αιώνα
Άλμπαν Ουκάι

Ο **Άλμπαν Ουκάι** είναι Κοσοβάρος ηθοποιός.

Γεννήθηκε το 1980 στην Πρίστινα από Αλβανούς γονείς και φοίτησε στη δραματική σχολή του Σαράγεβο. Έγινε γνωστός από τη συμμετοχή του στις ταινίες *[[Η σιωπή της Λόρνα]]* των αδερφών Νταρντέν και *[[J.A.C.E.]]* του Μενέλαου Καραμαγγιώλη.

## Ταινίες

## Παραπομπές


Κατηγορία:Κοσοβάροι
Κατηγορία:Αλβανοί ηθοποιοί
Μάχη της Άρτας (1944)

Η **Μάχη της Άρτας** ήταν η μεγαλύτερη πολεμική εμπλοκή του εμφυλίου μεταξύ των αντάρτικων οργανώσεων του ΕΔΕΣ και του ΕΛΑΣ
που έληξε με νικηφόρα έκβαση για τον ΕΛΑΣ. Ξεκίνησε στις 21 Δεκεμβρίου 1944 και υπήρξε η πιο φονική των Δεκεμβριανών στην Ήπειρο. Διήρκεσε δυο ημέρες. Ο αντικειμενικός σκοπός του ΕΛΑΣ ήταν η κατάληψη της Άρτας προκειμένου να διακοπεί ο ανεφοδιασμός του ΕΔΕΣ στην υπόλοιπη Ήπειρο και συγκεκριμένα στην περιοχή των Ιωαννίνων. Ο ΕΔΕΣ αναγκάστηκε να υποχωρήσει και να συμπτυχθεί στη γραμμή άμυνας ποταμός Λούρος - Φιλιππιάδα, για να ασφαλιστεί η οδική αρτηρία Ιωαννίνων - Πρεβέζης, ώστε να υποχωρήσουν τα υπόλοιπα τμήματά του από τα Ιωάννινα προς Πρέβεζα. Από το λιμάνι της Πρέβεζας οδηγούνται στην Κέρκυρα με Βρετανικά πλοία. Μέχρι τις 26 Δεκεμβρίου 1944 έχουν αποβιβαστεί και οι τελευταίες δυνάμεις του ΕΔΕΣ στο νησί.

Λίγο πριν την κατάληψη της πόλης από τον ΕΛΑΣ, ένα τμήμα της αστικής ελίτ που είχε συνεργαστεί με τον ΕΔΕΣ θεώρησε ότι δε θα αντιμετώπιζε πρόβλημα και παρέμεινε στην πόλη. Μάλιστα, ο Διοικητής του ΕΔΕΣ στην Άρτα δέχθηκε πιέσεις ώστε να απελευθερώσει 70 άτομα προσκείμενα στον ΕΛΑΣ και να μην τα πάρει ως αιχμαλώτους στην Κέρκυρα. Η αντίδραση του ΕΛΑΣ μετά την κατάληψη της πόλης ήταν ακραία, με την εκτέλεση των τοπικών προκρίτων με την κατηγορία του δοσιλογισμού. Θανάτωσε συνολικά 20 πολίτες. Περισσότερες εκτελέσεις έγιναν στα περίχωρα της Άρτας. Παραμένει αναμφισβήτητο γεγονός ότι η αντίδραση αυτή δεν έφερε την ομαλοποίηση της κατάστασης στην περιοχή του νομού Άρτας.

## Παραπομπές


Κατηγορία:Μάχες του ΕΔΕΣ
Κατηγορία:Μάχες του ΕΛΑΣ
Κατηγορία:1944
Κατηγορία:Άρτα
Κατηγορία:Εμφύλιοι πόλεμοι στην Ελλάδα
Γιαν Μέρτενς ο νεότερος

Ο **Γιαν Μέρτενς ο νεότερος** (φλαμανδικά: **Jan Mertens de jonge** (απεβ. περ. το 1527) ήταν Φλαμανδός ζωγράφος του τέλους της πρώιμης φλαμανδικής ζωγραφικής. Γεννήθηκε και πέθανε στην Αμβέρσα. Πατέρας του ήταν ο γλύπτης Γιαν Μέρτενς ο πρεσβύτερος, του οποίου η οικογένεια πιστεύεται ότι προερχόταν από την Τουρναί. Ο Μέρτενς ο νεότερος μαθήτευσε με τον ζωγράφο Γιαν Γκόσσαερτ το 1505 και έγινε μέλος στη Συντεχνία του Αγίου Λουκά της Αμβέρσας το 1509. Ήταν πεθερός - και πιθανόν και Δάσκαλος - του Πίτερ Κούκε φαν Ελστ, ο οποίος νυμφεύτηκε τη θυγατέρα του Μέρτενς, Άννα, πριν το 1526 και του οποίου το έργο χρησίμευσε ως βάση για την ταύτιση του Μέρτενς με τον "Δάσκαλο του 1518", ζωγράφο της Αμβέρσας που έλαβε αυτό το συμβατικό όνομα λόγω της χρονολογίας που είχε αναγράψει στις πτέρυγες ενός σκαλιστού ξύλινου ρετάμπλ με τη ζωή της Παρθένου στην εκκλησία της Αγίας Μαρίας στο Λίμπεκ.

Η οξεία εστίαση, η ζωντανή αφηγηματικότητα και οι υπερβολικές στάσεις των σωμάτων, που είναι εμφανείς στις πτέρυγες του τριπτύχου του Λίμπεκ είναι χαρακτηριστικά του μανιερισμού της Αμβέρσας, αλλά η εργασία του Μέρτενς ξεχωρίζει χάρη στα λαμπερά του χρώματα, την αίσθηση της δομής, την περίτεχνη σύνθεση και τη λεπτότητα του ύφους. Ο Μέρτενς αποτέλεσε σημαντικό σύνδεσμο μεταξύ των καλλιτεχνικών "δυναστειών" της Αμβέρσας, καθώς η δεύτερη θυγατέρα του παντρεύτηκε αρχικά τον Γιαν φαν Άμστελ, ο οποίος συνήθως σήμερα ταυτοποιείται με τον "μονογραμμιστή του Μπράουνσβαϊγκ" και στη συνέχεια τον Χίλλις φαν Κόνινξλοο.

## Δείτε επίσης
* Πρώιμη φλαμανδική ζωγραφική
*Κατάλογος Φλαμανδών ζωγράφων

## Παραπομπές


## Πηγές
* Bénézit, Emmanuel, ed. *Dictionnaire critique et documentaire des Peintres, Sculpteurs, Dessinateurs et Graveurs*. Originally published 1911-1923. Paris: Librairie Gründ, 1976.
* Engelen, Cor, Jan Mertens and M. Marx. Zoutleeuw: *Jan Mertens en de laatgotiek: Confrontatie met Jan Borreman: Essay tot inzicht en overzicht van de laatgotiek*. Leuven; Kessel-Lo: Van der Poorten, 1993.
* Thieme, Ulrich and Felix Becker, editors. *Allgemeines Lexikon der bildenden Künstler von der Antike bis zur Gegenwart*. Reprint of 1907 edition. 37 vols. Leipzig: Veb E.A. Seemann Verlag, 1980-1986.

## Εξωτερικοί σύνδεσμοι
*

Κατηγορία:Φλαμανδοί ζωγράφοι
Χριστίνα Γκόλια

Η **Χριστίνα Γκόλια** είναι Ελληνίδα ηθοποιός και ερμηνεύτρια ελληνικών και αγγλικών τραγουδιών.
## Βιογραφικά στοιχεία
Γεννήθηκε στην Ελασσόνα της Θεσσαλίας και αποφοίτησε από την δραματική σχολή Βεάκη. Η καριέρα της ξεκίνησε  με διάφορες θεατρικές παραστάσεις. Η πρώτη της τηλεοπτική εμφάνιση ήταν το 1996 στην σειρά «Ένοχη Αγάπη» του Νίκου Κουτελιδάκη.

Από το 2008 έχει αποσυρθεί από την ηθοποιία και ασχολείται με την μουσική.

## Δισκογραφία
*2016/02/23: Κυκλοφορεί το digital single «40«, σε στίχους της Ρεβέκκας Ρούσση, μουσική του του Αντρέα Λάμπρου και ενορχήστρωση του Dom Sigalas. (Final Touch).
*2015/03/31: Κυκλοφορεί το digital single «Ordinary Girl«, σε στίχους & μουσική του Nick Michaels & Tara London και ενορχήστρωση του Θύμιου Παπαδόπουλου & Δημήτρη Λάππα. (Final Touch).
*2013: Κυκλοφορεί το πρώτο προσωπικό cd «Ονειρα Κάνουμε Ιδια«, σε στίχους & μουσική του Αργύρη Λούλατζη και ενορχήστρωση του Θύμιου Παπαδόπουλου (Protasis Music).
*2011: Κυκλοφορεί το digital single «Σ’ένα ταξίδι για ν’αντέχω«, ένα ντουέτο με τον Αργύρη Λούλατζη, σε στίχους & μουσική του ίδιου (Warner).
*2009: Συμμετοχή με 4 τραγούδια («Ετσι θα γίνει» σε στίχους Οδυσσέα Ιωάννου, «Ενα φιλί«, «Μαύρα ρούχα«, «Για τα μάτια σου«), στο cd «Ετσι Θα Γίνει» της Ευας Λουκάτου (Μουσικό Ταχυδρομείο/Dromos Music).
*2008: Συμμετοχή με το τραγούδι «Όλα δικά σου«, στο cd «Σελένα» του Μιχάλη Κακέπη (Alpha Records).

## Φιλμογραφία

### Τηλεόραση

### Θέατρο

### Κινηματογράφος

## Ως σκηνοθέτης

## Πηγές

1.Χριστίνα Γκόλια-Βιογραφικό 

2.Χριστίνα Γκόλια – Ordinary Girl

Κατηγορία:Έλληνες κωμικοί
Κατηγορία:Ελληνίδες τραγουδίστριες
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Χαγκακούρε

Το **Χαγκακούρε** (*葉隱, κυριολεκτικά: κρυμμένος ανάμεσα στα φύλλα*) είναι ένα έργο μοναδικό στο είδος του στη βιβλιογραφία του μπουσίντο, το οποίο προβάλλει μια λεπτομερή εικόνα της ζωής και του κώδικα συμπεριφοράς των σαμουράι. Συγγραφέας του είναι ο Ιάπωνας σαμουράι και μετέπειτα ζεν μοναχός Γιαμαμότο Τσουνετόμο (1659 - 1719). Η σύνταξη του έργου πραγματοποιήθηκε από τον έμπιστο σύντροφο του Τσουνετόμο, Τασίρο Τσουραμότο, με βάση τις υπαγορεύσεις του Τσουνετόμο τη χρονική περίοδο μεταξύ 1710 και 1716. 

Λέγεται ότι οι νεαροί πιλότοι καμικάζε που ανέλαβαν τις τελευταίες απέλπιδες προσπάθειες της Ιαπωνίας για νίκη στον Πόλεμο του Ειρηνικού το 1945 είχαν διαβάσει το Χαγκακούρε, ώστε να προετοιμαστούν καλύτερα για την αποστολή τους, ενώ και ο μεγάλος μεταπολεμικός Ιάπωνας συγγραφέας Γιούκιο Μισίμα (1925 - 1970) βρήκε στο Χαγκακούρε ανεξάντλητη πηγή έμπνευσης για μια ολόκληρη ζωή λογοτεχνικής δημιουργίας και, επιπλέον, το έρεισμα για τη δική του αυτοκτονία με το τελετουργικό του σεπούκου στις 25 Νοεμβρίου 1970. Παρ' όλ' αυτά, αρκετοί Ιάπωνες στοχαστές διατύπωσαν την άποψη ότι ο Μισίμα δεν κατάλαβε το πραγματικό νόημα του βιβλίου, ενώ είναι σίγουρα αληθές ότι οι αξίες που ενστερνίζεται το Χαγκακούρε υπερβαίνουν κατά πολύ οποιαδήποτε πολιτική ιδεολογία θα επιχειρούσε να το επικαλεστεί.

Η συχνότητα των σεπούκου, εθελοντικών και επιβεβλημένων, οι εκτελέσεις με συνοπτικές διαδικασίες και οι αιματηροί διαπληκτισμοί που αφθονούν στο Χαγκακούρε μπορεί να σοκάρουν τον σύγχρονο αναγνώστη και τις σύγχρονες αντιλήψεις περί ιερότητας της ζωής, αλλά στην αυστηρή και άτεγκτη κουλτούρα ενός πολεμοχαρούς λαού που εδράζεται στις αξίες της τιμής και της αφοσίωσης η ύπαρξη τέτοιων παραδόσεων είναι εύλογη και κατανοητή, ενώ δε διαφέρουν σημαντικά και από τις αντιλήψεις που επικρατούσαν στη μεσαιωνική Ευρώπη.
 
## Αποφθέγματα
* *Προκειμένου κανείς να δώσει την γνώμη του σε κάποιον άλλο, θα πρέπει πρώτα να σκεφτεί εάν ο άλλος μπορεί να τη δεχτεί.*
* *Ποτέ δε φθείρεται μάταια η πένα αυτού που γράφει μια ευγενική επιστολή.*
* *Ο άνδρας που υποκρίνεται ότι γελά είναι δειλός.*

## Παραπομπές


## Βιβλιογραφικές πηγές
* *Hagakure: The Secret Wisdom of the Samurai*, Yamamoto Tsunetomo, Translated by Alexander Bennett, Tuttle Publishing, 2014,  (Full Translation)
* *The Art of the Samurai: Yamamoto Tsunetomo's Hagakure*, Yamamoto Tsunetomo, Translated by Barry D. Steben, Duncan Baird, September 2008,  (Partial translation)
* *Hagakure, The Way of the Samurai*, Yamamoto Tsunetomo, Translated by Takao Mukoh, Angkor Verlag, 2000 (Reprint) 
* *Hagakure, The Book of the Samurai*, Yamamoto Tsunetomo, Translated by William Scott Wilson, Kondansha International Ltd., 1979, 

## Εξωτερικοί σύνδεσμοι

Κατηγορία:Πολιτισμός της Ιαπωνίας
Κατηγορία:Βιβλία πολιτικής φιλοσοφίας
Κατηγορία:Ηθικός κώδικας πολεμιστή
Κατηγορία:Κώδικες δεοντολογίας
Τίφανι Τραμπ

**Η Τίφανι Αριάνα Τραμπ** (*Tiffany Ariana Trump*, Νέα Υόρκη, 13 Οκτωβρίου 1993) είναι η κόρη του Ντόναλντ Τραμπ και της δεύτερης γυναίκας του, Μάρλα Μέιπλς.

## Πρώιμη ζωή και εκπαίδευση
Η Τραμπ γεννήθηκε στη Νέα Υόρκη και είναι το μόνο παιδί του Ντόναλντ Τραμπ και της δεύτερης γυναίκας του, Μάρλα Μέιπλς. Ανατράφηκε από τη μητέρα της στην Καλιφόρνια, όπου έζησε μέχρι την αποφοίτησή της από το λύκειο. Εκπαιδεύτηκε στη Σχολή Βιούποϊντ στο Καλαμπάσας και αποφοίτησε από το Πανεπιστήμιο της Πενσυλβάνια, όπου ειδικεύτηκε στην κοινωνιολογία και τις αστικές μελέτες, το 2016.

## Καριέρα
### Μουσική και μόδα
Το 2014, ενώ φοιτούσε στο Πανεπιστήμιο της Πενσυλβάνια, η Τραμπ κυκλοφόρησε ένα τραγούδι "Like a Bird" (*Σαν Πουλί*), και αργότερα είπε σε μια συνέντευξη με την Όπρα Γουίνφρεϊ ότι ήταν να αξιολογηθεί κατά πόσον θα αναλάβει τη μουσική της καριέρα "στο επόμενο επίπεδο ως επαγγελματίας". Η Τραμπ έχει επίσης εργαστεί ως βοηθός στο *[[Vogue]]* και έγινε μοντέλο για το 2016 Andrew Warren fashion show κατά τη διάρκεια της Εβδομάδας Μόδας της Νέας Υόρκης.

## Προσωπική ζωή
Σύμφωνα με την Τραμπ, είναι εγγεγραμμένη να ψηφίσει στην Πενσυλβάνια ως μέλος του Ρεπουμπλικανικού Κόμματος. Κατά τη διάρκεια των Αμερικανικών προεδρικών εκλογών του 2016, ήρθε σε ρήξη με τον πατέρα της και άλλα μέλη της οικογένειας Τραμπ στις εμφανίσεις της καμπάνιας.

Έχει δεσμό με τον Ρος Μεκάνικ, τον οποίο γνώρισε ενώ ήταν και οι δύο φοιτητές στο Πεν. Ο πατέρας του Ρος, ο Τζόναθαν Μεκάνικ, είναι ο πρόεδρος του τμήματος ακινήτων του δικηγορικού γραφείου της Fried, Frank, Harris, Shriver & Jacobson.

Στην προσωπική της σελίδα στο Instagram, διαθέτει πάνω από 1,1 εκατομμύρια ακολούθους από τον Ιούνιο του 2020.

## Παραπομπές


## Εξωτερικοί σύνδεσμοι
*
*

Κατηγορία:Αμερικανίδες τραγουδίστριες
Κατηγορία:Οικογένεια Τραμπ
Κατάλογος έργων του Πίτερ Μπρίγκελ του πρεσβύτερου

Το λήμμα αυτό περιέχει κατάλογο έργων του του Πίτερ Μπρίγκελ του πρεσβύτερου.

## Πηγή
* *Rainer & Rose-Marie Hagen*. Bruegel. Taschen. 1999. ISBN 978-0681406018

 
Κατηγορία:Κατάλογοι έργων τέχνης
Exor

Η **Exor** είναι ιταλική εταιρεία επενδύσεων υπό τον έλεγχο της οικογένειας Ανιέλι, με έδρα στην Ολλανδία. Με κεφαλαιοποίηση 12 δισεκατομμύρια δολάρια, η κύρια επένδυσή της περιλαμβάνει τις εταιρείες Fiat Chrysler Automobiles, CNH Industrial και Ferrari. Εκ του αποτελέσματος, η Exor είναι ο πρώτος οικονομικός όμιλος στην Ιταλία με βάση τον όγκο των πωλήσεων, και ο 19ος στον κόσμο.

## Παραπομπές


## Εξωτερικοί σύνδεσμοι
* 

Κατηγορία:Επιχειρήσεις της Ολλανδίας
Ferrari N.V.

Η **Ferrari N.V.** είναι ολλανδική εταιρεία χαρτοφυλακίου η οποία έχει υπό τον έλεγχό της τη Ferrari S.p.A.. Είναι εισηγμένη στο Χρηματιστήριο της Νέας Υόρκης (NYSE) όπως και στο δείκτη FTSE MIB του Χρηματιστηρίου του Μιλάνου (MTA).

## Ιστορία
### Προέλευση
Στις 24 Μαΐου του 2013, η Ferrari S.p.A., η οποία το 1969 έγινε μέλος του ομίλου Fiat, εντάχθηκε στην ολλανδική εταιρεία «New Business Netherlands N.V.», η οποία τον Οκτώβριο του 2015 μετονομάστηκε σε «Ferrari N.V.» και είναι εισηγμένη στο Χρηματιστήριο της Νέας Υόρκης.

Το Σεπτέμβριο του 2014, ανακοινώθηκε από τη Fiat Chrysler Automobiles (FCA), τον όμιλο που προέκυψε από τη συγχώνευση της Fiat S.p.A. και του oμίλου Chrysler, πως ο Λούκα Κορντέρο ντι Μοντετζέμολο μετά από 23 χρόνια, θα αποχωρούσε από την προεδρία μετά το πέρας των εορτασμών των 60 ετών της Ferrari στη Βόρεια Αμερική. Στη θέση του θα αναλάμβανε ο Σέρτζιο Μαρτσιόνε, ήδη Διευθύνων Σύμβουλος της FCA.

### Διαχωρισμός από FCA και εισηγμένη
Στις 21 Οκτωβρίου του 2015, το 10% του 90% των μετοχών της Ferrari N.V. που ανήκε στην FCA, ήταν εισηγμένες στη Wall Street με αρχική δημόσια προσφορά τα $52. Από τις 4 Ιανουαρίου του 2016, όπως ανακοινώθηκε στα τέλη Οκτώβρη του 2014, η Ferrari N.V. αποτελούσε ξεχωριστή ονότητα από την FCA, εισηγμένη στο Χρηματιστήριο του Μιλάνου με αρχική δημόσια προσφορά στα 43,44 ευρώ, που αντιστοιχεί σε κεφαλαιοποίηση 8.709.204.596 ευρώ, περνώντας έτσι υπό τον άμεσο έλεγχο της Exor.

## Παραπομπές


## Εξωτερικοί σύνδεσμοι

* 

Κατηγορία:Επιχειρήσεις της Ολλανδίας
Πυριτιούχο αργίλιο

Το **πυριτιούχο αργίλιο** (αγγλικά: *aluminium silicide*) είναι δυαδική ανόργανη χημική ένωση, που περιέχει αργίλιο και πυρίτιο, με εμπειρικό τύπο **Al<sub>4</sub>Si<sub>3</sub>**. Αποτελεί το πυριτιούχο ανάλογο του ανθρακαργίλιου (Al4C3). Μπορεί να παραχθεί με ολική σύνθεση σε κλίβανο ηλεκτρικής εκκένωσης:
\mathrm{4Al + 3Si \xrightarrow{} Al_4Si_3} 
Υδρολύεται σχηματίζοντας σιλάνιο (SiH4):
\mathrm{Al_4Si_3 + 12H_2O \xrightarrow{H^+} 3SiH_4 \uparrow + 4Al(OH)_3} 
Παρόμοιες αντιδράσεις συμβαίνουν και με άλλα πρωτικά αντιδραστήρια, όπως το υδροχλώριο (HCl):
\mathrm{Al_4Si_3 + 12HCl \xrightarrow{} 3SiH_4 \uparrow + 4AlCl_3} 


## Δείτε επίσης
* Σιλάνιο
* Πυριτίδια
* Δυαδική ένωση

## Παρατηρήσεις, σημειώσεις και αναφορές


Κατηγορία:Ενώσεις πυριτίου
Κατηγορία:Ανόργανες ενώσεις
Κατηγορία:Ενώσεις αλουμινίου
Ανδρέας Κωνσταντίνου

Ο **Ανδρέας Κωνσταντίνου** (Τύμπιγκεν, 17 Νοεμβρίου 1982) είναι Έλληνας ηθοποιός.

## Βιογραφία
Γεννήθηκε στις 17 Νοεμβρίου του 1982 στο Τύμπιγκεν της Γερμανίας και μεγάλωσε στην Κρήτη και την Θεσσαλονίκη. 

Έχει σπουδάσει στην Ανωτέρα Δραματική Σχολή του Εθνικού Θεάτρου, ενώ έχει και πτυχίο κοινωνικού λειτουργού. Έχει πρωταγωνιστήσει στις ταινίες *[[Μικρά Αγγλία]]*, Ουζερί Τσιτσάνης, *[[Το Τελευταίο Σημείωμα|Το τελευταίο σημείωμα]]* και *Μια Νύχτα στο Θέατρο* αλλά και στην τηλεοπτική σειρά *[[Άγριες Μέλισσες]]*.

Για την τελευταία ταινία, κέρδισε στα Βραβεία της Ελληνικής Ακαδημίας Κινηματογράφου το βραβείο Α' Ανδρικού ρόλου. Έγινε γνωστός στο ευρύ κοινό από τη συμμετοχή του στη σειρά Καρτ Ποστάλ, η οποία προβλήθηκε από την ΕΡΤ1 το 2021. 

Συμμετείχε στη σειρά μικρού μήκους Milky Way, η οποία μεταδόθηκε από το Mega μέσα στο 2023 και στη σειρά *Μετά τη φωτιά* στο ΑΝΤ1. Τη σεζόν 2024-2025 συμμετείχε στη σειρά *Διάφανη αγάπη* στον Alpha. Το 2026 πρωταγωνίστησε με τον ρόλο του Γιάννη στην συμπαραγωγή της ERTFLIX  *Η Μεγάλη Χίμαιρα*. Επίσης το 2026 πρωταγωνιστεί στην σειρά *Το Τελευταίο Νησί* στον ρόλο του Παύλου στην ΕΡΤ1.

## Παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Απόφοιτοι της Δραματικής Σχολής του Εθνικού Θεάτρου
Κατηγορία:Συμμετέχοντες στο διαγωνισμό τραγουδιού Eurovision με την Κύπρο
Auto Avio Costruzioni

Η **Auto Avio Costruzioni** (AAC) ήταν ιταλική εταιρεία κατασκευής αυτοκινήτων, που ιδρύθηκε από τον Έντσο Φερράρι το 1939 στη Μόντενα, ως η αμέσως προηγούμενη της μάρκας Ferrari.

## Ιστορία
Αφού πέρασαν σχεδόν 20 χρόνια στην Alfa Romeo, ο Έντσο Φερράρι εγκατέλειψε το 1939 την Κάζα ντελ Πορτέλο, λόγω των ισχυρών αντιθέσεων με το νέο τεχνικό διευθυντή Ουιλφρέντο Ρίκαρντ.

Επί τη ευκαιρία, ο Φερράρι υπέγραψε συμφωνία, η οποία τον εμπόδισε από το να εμπλακεί σε κάθε είδους ανταγωνιστική δραστηριότητα με τη μάρκα της Scuderia για 5 χρόνια, αλλά, χάρη στα χρήματα που συνέλεξε από την Alfa Romeo, ίδρυσε στη Μόντενα την 1η Σεπτεμβρίου του 1939 μια νέα εταιρεία με την επωνυμία «Auto Avio Costruzioni».

thumb|Tipo 815
Το επόμενο έτος, μετείχε στους αγώνες *Mille Miglia*, το αυτοκίνητο που ονομάστηκε Auto Avio Costruzioni 815 (ή Tipo 815), εμπεριέχοντας την ονομασία Ferrari. Η χρήση των διακριτικών της Ferrari, συνέβη και πάλι το 1943, ώστε να συμπέσει με τη μεταβίβαση των δραστηριοτήτων στα νέα εργοστάσια στο Μαρανέλλο.

Η επωνυμία Auto Avio Costruzioni, ωστόσο, παρέμεινε ενεργή μέχρι το 1957, όταν μετονομάστηκε σε Auto Costruzioni Ferrari. Αργότερα, το 1960, μετατράπηκε σε Società per azioni (ανώνυμη εταιρεία), υπό τη νέα επωνυμία SEFAC (Società Esercizio Fabbriche Automobili e Corse).

## Δείτε επίσης
* Ferrari

## Παραπομπές


## Εξωτερικοί σύνδεσμοι

Κατηγορία:Ιταλικές αυτοκινητοβιομηχανίες
Αγία Άννα Ηλείας

Με το όνομα **Αγία Άννα Ηλείας** απαντώνται δύο τοπωνύμια στην Ηλεία:

* η Αγία Άννα Πηνείας Ηλείας, πρώην Μουσούλη ή Μισαλί, οικισμός που καταστράφηκε με τη δημιουργία της τεχνητής Λίμνης Πηνειού
* η Αγία Άννα Φολόης Ηλείας, οικισμός της Δ.Ε. Ωλένης της Π.Ε. Ηλείας

Αγια Αννα Ηλειας
Κατάλογος έργων του Γιοχάνες Βερμέερ

Το λήμμα αυτό περιλαμβάνει κατάλογο έργων του Γιοχάνες Βερμέερ.

Σήμερα 34 πίνακες αποδίδονται αδιαμφισβήτητα στον καλλιτέχνη και για άλλους τρεις υπάρχουν αμφιβολίες. Ο μικρός αριθμός πινάκων του που σώζεται, οφείλεται στις "εκκαθαρίσεις" που έγιναν όταν απέκτησε μεγάλη δημοτικότητα στα τέλη του 20ου αιώνα,  όταν "αποχαρακτηρίστηκαν" τα πολυάριθμα πλαστά έργα που αποδίδονταν σ΄αυτόν. Διάφορα έγγραφα, όπως πράξεις πλειστηριασμού, φανερώνουν ότι ο Βερμέερ ζωγράφισε και άλλα έργα (έξι τουλάχιστον) τα οποία έχουν προφανώς καταστραφεί, αποσυρθεί από την δημόσια θέα ή αποδοθεί σε άλλους ζωγράφους. Η χρονολόγηση των πινάκων του Βερμέερ από τους ιστορικούς της τέχνης παρουσιάζει ελαφρές αποκλίσεις.

## Παραπομπές


## Πηγές
*Bonafoux, Pascal. *Vermeer*. New York: Konecky & Konecky, 1992. ISBN 1-56852-308-4
*Cant, Serena. *Vermeer and His World 1632–1675*, Quercus Publishing Plc, 2009. ISBN 978-1-84866-001-4
*Wheelock, Arthur K. *Vermeer: The Complete Works*. New York: Harry N. Abrams, 1997. ISBN 0-8109-2751-9

 
Κατηγορία:Κατάλογοι έργων τέχνης
Αντιπτέριση στους Θερινούς Ολυμπιακούς Αγώνες 2016 – Μονό ανδρών

Η Αντιπτέριση στους Θερινούς Ολυμπιακούς Αγώνες 2016 στο αγώνισμα του μονού ανδρών πραγματοποιήθηκε στις 11 με 20 Αυγούστου. Συμμετείχαν 41 αθλητές από 37 χώρες στο στάδιο Riocentro - Pavilion 4. Στην τελική φάση περάσαν 13 αθλητές.
## Φάση Ομίλων

Οι αθλητές που τερμάτισαν πρώτοι στους ομίλους τους περνάνε στην επόμενη φάση.

### Όμιλος Α

### Όμιλος B

### Όμιλος Γ

### Όμιλος Δ

### Όμιλος Ε

### Όμιλος Ζ

### Όμιλος Η

### Όμιλος Θ

### Όμιλος Ι

### Όμιλος Κ

### Όμιλος Λ

### Όμιλος Μ

### Όμιλος Ν

## Αθλητές Φάση νοκ-άουτ
Οι 13 αθλητές που προκρίθηκαν:

* - Λι Τσονγκ Γουέι

* - Τσεν Λονγκ

* - Λιν Νταν

* - Βίκτορ Άξελσεν

* - Γιαν Γιόργκενσεν

* - Τσόου Τιεν τσεν

* - Τόμι Σουγκιάρτο

* - Γουάν Χο Σον

* - Σρίκαντ Κιντάμπι

* - Χου Γιουν

* - Νγκ Κα Λονγκ

* - Μαρκ Τσβίμπλερ

* - Ραζίβ Ούσεφ

### Φάση νοκ-άουτ

3 αθλητές περνάνε απευθείας στην φάση των  προημιτελικών: Λι Τσονγκ Γουέι,Τσεν Λονγκ,Λιν Νταν.
Ain't It Fun

Το "Aint It Fun" είναι ένα τραγούδι αρχικά ηχογραφημένο από το αμερικανικό συγκρότημα Rocket from the Tombs. Επίσημη εκδοχή θεωρείται αυτή των The Dead Boys στο άλμπουμ *We Have Come for Your Children*, ενώ πιο γνωστή αυτή των Guns N' Roses στο άλμπουμ *[["The Spaghetti Incident?"]]*, με τη συμμετοχή του Μάικλ Μονρό των Hanoi Rocks στα φωνητικά.

Κατηγορία:Τραγούδια του 1978
Κατηγορία:Τραγούδια των Guns N' Roses
Κατηγορία:Singles του 1978
Κατηγορία:Singles του 1993
Σύρραξη Ισραήλ-Λιβάνου

Η **σύγκρουση Ισραήλ-Λιβάνου**, που αναφέρεται ευρέως ως σύρραξη στον Νότιο Λίβανο, είναι σειρά συναφών στρατιωτικών συγκρούσεων που αφορούν στο Ισραήλ, τον Λίβανο και τη Συρία, την Οργάνωση για την Απελευθέρωση της Παλαιστίνης, καθώς και διάφορες παραστρατιωτικές οργανώσεις που ενεργούν μέσα από τον Λίβανο.

## Επισκόπηση
### PLO
Η Οργάνωση για την Απελευθέρωση της Παλαιστίνης (ΟΑΠ) στρατολόγησε μαχητές στο Λίβανο μεταξύ των οικογενειών των Παλαιστινίων προσφύγων που εκτοπίστηκαν ή έφυγαν λόγω της δημιουργίας του Ισραήλ το 1948. Μετά την εκδίωξη της ηγεσίας της PLO και της ταξιαρχίας της Φατάχ με την κατηγορία της υποκίνησης σε εξέγερση, οι οργανώσεις πέρασαν στον Λίβανο και η διασυνοριακή βία αυξήθηκε. Εν τω μεταξύ, οι δημογραφικές εντάσεις του Εθνικού Συμφώνου οδήγησαν στον εμφύλιο πόλεμο του Λιβάνου (1975-1990).

### Εισβολή του Ισραήλ στον Λίβανο
Η εισβολή του Ισραήλ στο Λίβανο το 1978 απώθησε την PLO βόρεια του ποταμού Λιτάνι, αλλά η PLO συνέχισε την εκστρατεία της εναντίον του Ισραήλ. Το Ισραήλ εισέβαλε στον Λίβανο και πάλι το 1982 εκδιώκοντας την PLO. Το Ισραήλ αποσύρθηκε από τον Λίβανο το 1985, αλλά κράτησε τον έλεγχο νεκρής ζώνης ασφαλείας 12 μιλίων, που πραγματοποιήθηκε με τη βοήθεια των μαχητών του Στρατού του Νοτίου Λιβάνου (SLA). 

### Η ανάμειξη του Ιράν
Το 1985, η Χεζμπολάχ, λιβανική σιιτική ριζοσπαστική οργάνωση χρηματοδοτούμενη από το Ιράν, κάλεσε σε ένοπλο αγώνα, για τον τερματισμό της ισραηλινής κατοχής των λιβανικό έδαφος. Όταν τελείωσε ο λιβανικός εμφύλιος πόλεμος και άλλες εμπόλεμες παρατάξεις συμφώνησαν να αφοπλιστούν, η Χεζμπολάχ και η SLA αρνήθηκαν. Η σύγκρουση με τη Χεζμπολάχ αποδυνάμωσε την ισραηλινή αποφασιστικότητα και οδήγησε στην κατάρρευση του SLA και την αποχώρηση του Ισραήλ το 2000, πίσω από την Μπλε Γραμμή που καθόρισε ο ΟΗΕ στα σύνορα. Εντοπισμένη στον ισραηλινό έλεγχο των αγροκτημάτων Σεμπάα, η Χεζμπολάχ συνέχισε τις διασυνοριακές επιθέσεις στα επόμενα έξι χρόνια. Κατόπιν, ζήτησε την απελευθέρωση των Λιβανέζων πολιτών στις ισραηλινές φυλακές και χρησιμοποίησε με επιτυχία την τακτική της σύλληψης Ισραηλινών στρατιωτών ως μοχλό για ανταλλαγή κρατουμένων το 2004. Η σύλληψη των δύο ισραηλινών στρατιωτών από τη Χεζμπολάχ πυροδότησε τον πόλεμο του Λιβάνου το 2006. Με την κατάπαυση του πυρός ζητήθηκε αφοπλισμός της Χεζμπολάχ και σεβασμός της εδαφικής ακεραιότητας και της κυριαρχίας του Λιβάνου από το Ισραήλ.

## 2015-
Από το 2015 η κατάσταση παρέμεινε γενικά ήρεμη, αλλά και οι δύο πλευρές παραβίασαν τις συμφωνίες κατάπαυσης του πυρός. Το Ισραήλ σχεδόν καθημερινά επιχειρεί με υπερπτήσεις πάνω από το έδαφος του Λιβάνου ενώ η Χεζμπολάχ αρνείται τον αφοπλισμό.

## Σημειώσεις παραπομπές


## Εξωτερικοί σύνδεσμοι
### Άρθρα
* Israel-Lebanon Offshore Oil & Gas Dispute – Rules of International Maritime Law Martin Waehlisch, *ASIL Insight (American Society of International Law), Vol. 15, Issue 3, Dec. 5, 2011.*
* .

Κατηγορία:Αμφισβητούμενες περιοχές
Κατηγορία:Πόλεμοι στη Μέση Ανατολή
Κατηγορία:Αραβοϊσραηλινή σύγκρουση
Κατηγορία:Ιστορία του Λιβάνου
Κατηγορία:Νεότερη ιστορία της Συρίας
Κατηγορία:Παλαιστίνη
Civil War (τραγούδι)

Το "**Civil War**" είναι τραγούδι του αμερικανικού hard rock συγκροτήματος Guns N' Roses. Ηχογραφήθηκε το 1990, ενώ εμφανίστηκε τον επόμενο χρόνο στο άλμπουμ *[[Use Your Illusion II]]*. Είναι το τελευταίο τραγούδι του συγκροτήματος με τον ντράμερ Στίβεν Άντλερ.

Σε περιοχές στις οποίες δεν κυκλοφόρησε το single, εκδόθηκε το *[[The "Civil War" EP]]*.

## Σύνθεση
Ο κιθαρίστας Slash είπε πως είχε γράψει τη μουσική ακριβώς πριν ξεκινήσει η ιαπωνική περιοδεία του συγκροτήματος για την προώθηση του *[[Appetite for Destruction]]*. Ο τραγουδιστής Αξλ Ρόουζ έγραψε τους στίχους σε ένα soundcheck στη Μελβούρνη μαζί με τον μπασίστα Νταφ ΜαΚέγκαν.

Στο τραγούδι βρίσκονται οι εξής φράσεις:

## Κομμάτια του single
#Civil War
#Garden of Eden / Don't Damn Me
#Dead Horse / Back Off Bitch
#Συνέντευξη με τον Slash

## Προσωπικό
* Αξλ Ρόουζ - κύρια φωνητικά
* Slash - κιθάρες
* Ίζυ Στράντλιν - κιθάρες
* Νταφ ΜαΚέγκαν - μπάσο, φωνητικά
* Ντίζυ Ριντ - πιάνο
* Στίβεν Άντλερ - ντραμς

## Παραπομπές


Κατηγορία:Τραγούδια του 1991
Κατηγορία:Τραγούδια των Guns N' Roses
Κατηγορία:Singles του 1993
Κατηγορία:Singles της Geffen Records
Fiat Industrial

Η **Fiat Industrial S.p.A.** ήταν ιταλική εταιρεία η οποία αποσχίστηκε από τον όμιλο της Fiat για να επικεντρωθεί σε δραστηριότητές που δεν σχετίζονταν άμεσα με τα αυτοκίνητα, στις αρχές του 2011. Η Fiat Industrial λειτούργησε ως εταιρεία συμμετοχών για τις δραστηριότητες του κατασκευαστή φορτηγών Iveco, με ποσοστό 89,3% στον αγροτικό και κατασκευαστικό εξοπλισμό της CNH Global και της FPT Industrial, η οποία αποτελούσε πρώην μέρος των βιομηχανικών και θαλάσσιων δραστηριοτήτων της Fiat Powertrain Technologies. Πρόεδρος της εταιρείας ήταν ο Σέρτζιο Μαρτσιόνε, ο οποίος υπηρέτησε επίσης ως Διευθύνων Σύμβουλος της Fiat S.p.A. και Πρόεδρος / Διευθύνων Σύμβουλος της Chrysler Group LLC, οι οποίες συγχωνεύθηκαν δημιουργόντας τη Fiat Chrysler Automobiles.

## Ιστορία
Την 1η Ιανουαρίου του 2011, κάθε μία υφιστάμενη μετοχή της Fiat μετατράπηκε σε μία μετοχή της Fiat S.p.A. και μία μετοχή της Fiat Industrial. Αυτό είχε ως αποτέλεσμα η Exor (εταιρεία υπό τον έλεγχο της οικογένειας Ανιέλι), ο μεγαλύτερος μέτοχος της Fiat με ποσοστό της τάξης του 30%, να έχει ισοδύναμη συμμετοχή στην Fiat Industrial. Ωστόσο η Exor είχε αυξήσει την πιθανότητα της μελλοντικής πώλησης τμήματος από το μερίδιό της. Το Σεπτέμβριο του 2011, η εταιρεία εισήλθε στα DJSI World και Europe ως ηγέτης στον τομέα της βιομηχανικής μηχανικής.

Στις 29 Σεπτεμβρίου του 2013, η CNH Global N.V. και η Fiat Industrial S.p.A. Συγχωνεύθηκαν δημιουργόντας την CNH Industrial N.V., μια ολλανδική εταιρεία. Η CNH Industrial N.V. στη συνέχεια εισήχθει τόσο στο Χρηματιστήριο της Νέας Υόρκης (NYSE) όσο και στο Χρηματιστήριο του Μιλάνου (MTA).

## Δείτε επίσης
* FIAT

## Παραπομπές


## Εξωτερικοί σύνδεσμοι
* 

Κατηγορία:Επιχειρήσεις της Ιταλίας
Κατηγορία:Fiat
Κατάλογος έργων του Άλμπρεχτ Ντύρερ

Ακολουθεί κατάλογος των έργων του Άλμπρεχτ Ντύρερ.

## Έργα ζωγραφικής

## Χαλκογραφίες

## Ξυλογραφίες

## Πηγές
* Wolf, Norbert. *Albrecht Dürer*. Prestel, 2010. ISBN 978-3-7913-4426-3
* Borer (Alain) & Bon (Cécile). L'oeuvre Graphique De Albrecht Dürer. Hubschmid & Bouret. 1980.

Κατηγορία:Άλμπρεχτ Ντύρερ
Κατηγορία:Κατάλογοι έργων τέχνης
Πόλεμος μέσω αντιπροσώπων

thumb|Σοβιετικοί στρατιωτικοί σύμβουλοι σχεδίαζαν επιχειρήσεις κατά τη διάρκεια του Εμφυλίου Πολέμου της Αγκόλας (1975–2002), μια σύγκρουση αντιπροσώπων στην οποία συμμετείχαν η ΕΣΣΔ και οι Ηνωμένες Πολιτείες

Ο **Πόλεμος μέσω αντιπροσώπων** (αγγλικά:*prοxy war*) είναι σύγκρουση μεταξύ δύο κρατών, χωρίς άμεση εμπλοκή των εμπλεκομένων. Χρησιμοποιείται επίσης για τον πόλεμο που υποκινείται από μεγάλη δύναμη χωρίς να εμπλακεί η ίδια. Αν και ο ορισμός μπορεί να περιλαμβάνει πολλές διαφορετικές όψεις της ένοπλης αντιπαράθεσης, βασίζεται στο γεγονός ότι δύο διακριτά κράτη χρησιμοποιούν εξωτερικές δυνάμεις για να επιτεθούν στα συμφέροντα ή τα εδάφη του αντιπάλου. Κάτι τέτοιο συνεπάγεται συχνά την επιχειρησιακή μεσολάβηση συμμάχων κατά του αντιπάλου, είτε την βοήθεια προς συμμάχους για την καταπολέμησή του.

## Παραπομπές σημειώσεις


## Εξωτερικοί σύνδεσμοι
* 

Κατηγορία:Διαμεσολαβητικοί πόλεμοι
Σύμβολο ισότητας

Το **σύμβολο ισότητας** στα μαθηματικά είναι το **ίσον** (=) και χρησιμοποιείται για να χωρίσει τα δύο μέλη μιας ισότητας ή μιας εξίσωσης. Για παράδειγμα, τα δύο μέλη της ισότητας 3 · 5 + 6 **=** 2 · 5 + 11. είναι ίσα, γιατί και τα δύο έχουν τιμή ίση με 21 (21 = 21). Το σύμβολο ίσον χρησιμοποιήθηκε για πρώτη φορά το 1557 από τον Ρόμπερτ Ρέκορντ. Στους κώδικες Unicode και ASCII, είναι ο χαρακτήρας U+003D = EQUALS SIGN.

Κατηγορία:Στοιχειώδη μαθηματικά
Ισοτητα
FCA Italy

Η **FCA Italy S.p.A.** είναι ιταλική εταιρεία, θυγατρική της Fiat Chrysler Automobiles, αφιερωμένη στην παραγωγή και την πώληση επιβατικών αυτοκινήτων και ελαφρών επαγγελματικών οχημάτων και εδρεύει στο Τορίνο της Ιταλίας.

## Ιστορία
Τον Ιανουάριο του 1979, οι αυτοκινητοβιομηχανικές παραγωγικές δραστηριότητες του ομίλου Fiat διαχωρίστηκαν σε μια νέα θυγατρική, τη «Fiat Auto S.p.A.», ως μέρος μιας συνεχιζόμενης διαδικασίας αποκέντρωσης εντός της Fiat. Ο Βιτόριο Γκιντέλα ονομάστηκε διευθύνων σύμβουλος.

Η «Fiat Group Automobiles S.p.A.» δημιουργήθηκε την 1η Φεβρουαρίου 2007 από τη «Fiat Auto S.p.A.». Ταυτόχρονα τα τέσσερα τμήματα της Fiat Auto (Fiat, Alfa Romeo, Lancia και Fiat Professional) μετατράπηκαν σε τέσσερις Società per azioni (ανώνυμες εταιρείες), 100$ υπό τον έλεγχο της FCA. Οι πρώην διευθυντές της κάθε μάρκας έγιναν διευθύνοντες σύμβουλοι των νέων εταιρειών που δημιουργήθηκαν. Την ίδια στιγμή η μάρκα Abarth λειτούργησε εκ νέου ως Abarth & C. SpA, η πέμπτη ανεξάρτητη εταιρεία και πάλι 100$ υπό τον έλεγχο της FGA.

Στις 15 Δεκεμβρίου του 2014, η Fiat Group Automobiles S.p.A. μετονομάστηκε σε «FCA Italy S.p.A.», ενώ η αλλαγή της επωνυμίας ανακοινώθηκε στον τύπο την επόμενη ημέρα.

Η Maserati S.p.A. δεν είναι υπό τον έλεγχο της FCA Italy, καθώς ανήκει απευθείας στη μητρική εταιρεία της Fiat Chrysler Automobiles.

## Κύριες θυγατρικές
* Abarth & C. S.p.A.
* Alfa Romeo
* Fiat
* Fiat Professional S.p.A.
* Lancia Automobiles

## Δείτε επίσης
* Fiat Chrysler Automobiles

## Παραπομπές


Κατηγορία:Επιχειρήσεις της Ιταλίας
Κατηγορία:Fiat
Γεώργιος Μουτσούδης

Ο **Γεώργιος Μουτσούδης** (1896 - 10 Σεπτεμβρίου 1958), του Γρηγορίου, ήταν Έλληνας γιατρός και πολιτικός. Υπηρέτησε ως βουλευτής στην εκλογική περιφέρεια Θεσσαλονίκης.

## Βιογραφία
Γεννήθηκε το 1896 και σπούδασε ιατρική. Εργάστηκε ως γιατρός και ήταν δραστήριο μέλος του Ιατρικού Συλλόγου Θεσσαλονίκης.  Εξελέγη για πρώτη φορά βουλευτής Θεσσαλονίκης με το Λαϊκό Κόμμα το 1932 και επανεξελέγη με το ίδιο κόμμα στις εκλογές του 1935. Ήταν παντρεμένος με την Πασχαλιά και είχαν 4 κόρες.

Πέθανε στη Θεσσαλονίκη το 1958 και κηδεύτηκε από τον ιερό ναό Αγίου Μηνά.

## Παραπομπές


Κατηγορία:Βουλευτές Θεσσαλονίκης
Κατηγορία:Βουλευτές εκλεγμένοι με το Λαϊκό Κόμμα
Γιάκομπ Λάυσσενς

Ο **Γιάκομπ Λάυσσενς** (φλαμανδικά: **Jacob Leyssens** (εναλλακτικές γραφές ονόματος: **Jacob Lyssens**, **Nicolaas Leyssens** and **N. Lyssens** προσωνύμιο **Notenkraker**) (1661, Αμβέρσα - 1710, Αμβέρσα) ήταν Φλαμανδός ζωγράφος και διακοσμητής της τεχνοτροπίας του μπαρόκ.

## Βιογραφία
Ήταν μαθητής του Πέτερ Άικενς το 1674. Ταξίδεψε στη Ρώμη σε μικρή ηλικία και αναφέρεται εκεί το 1680. Έγινε μέλος στους *[[Bentvueghels]]*, ένα σύνδεσμο κυρίως Ολλανδών και Φλαμανδών ζωγράφων που δραστηριοποιούνταν στη Ρώμη και, όπως συνηθιζόταν στον σύνδεσμο, έλαβε το προσωνύμιο *Notenkraker* (= καρυοθραύστης). Ήταν, πιθανόν, ένα από τα νεότερα μέλη που έγιναν ποτέ δεκτά στον σύνδεσμο.

Η δυσχερής οικονομική κατάσταση του πατέρα του τον ανάγκασε να επιστρέψει στην Αμβέρσα. Έγινε δεκτός ως *wijnmeester* στη Συντεχνία του Αγίου Λουκά της Αμβέρσας το 1698. Καθώς ο τίτλος αυτός αποδιδόταν μόνο στους γιους των μελών της Συντεχνίας, φαίνεται ότι τότε ήταν μέλος της Συντεχνίας και ο πατέρας του. Δραστηριοποιήθηκε ως ζωγράφος στην Αμβέρσα κατά την περίοδο 1698–1710.

## Έργο
Διακόσμησε πολλές αίθουσες και οροφές σε κατοικίες επιφανών και σε κτίσματα στην Αμβέρσα και συνεργάστηκε με άλλους καλλιτέχνες, όπως οι Γιαν Μπάπτιστ Μπόσχερτ και Γκάσπαρ Πέιτερ Φερμπρούγκεν ο νεότερος, οι οποίοι ζωγράφισαν τα άνθη και τα άλλα βοηθητικά στοιχεία.

Ήταν ειδήμονας στην απεικόνιση νεκρών φύσεων με φρούτα. Ο πρώιμος Ολλανδός βιογράφος Γιάκομπ Κάμπο Βάιερμαν αναφέρει τον Γιάκομπ Λάυσσενς ως ζωγράφο ιστορικών θεμάτων, που σημαίνει ότι ασχολήθηκε και με αυτό το είδος ζωγραφικής. Πίνακας με θρησκευτικό περιεχόμενο που τιτλοφορείται *Ο Άγιος Ιωσήφ με τον Ιησού ως παιδί* αναφέρεται στην απογραφή που έγινε με τον θάνατο του Γ. Γ. Μορέτους (J.J. Moretus) και μεταβιβάστηκε στην πόλη της Αμβέρσας όταν ο εκδοτικός οίκος Πλαντέν - Μορέτους πωλήθηκε στην πόλη. Ορισμένα έργα του έχουν διασωθεί και υπάρχουν σε μουσεία όπως το Μουσείο Ερμιτάζ στην Αγία Πετρούπολη.

## Δείτε επίσης
* Κατάλογος Φλαμανδών ζωγράφων

## Παραπομπές


## Εξωτερικοί σύνδεσμοι
*

Κατηγορία:Φλαμανδοί ζωγράφοι
Free jazz

Η **free jazz** (*φρι τζαζ*) είναι προσέγγιση της τζαζ, που εμφανίστηκε για πρώτη φορά στη δεκαετία του 1950 και του 1960 από μουσικούς που προσπάθησαν να αλλάξουν, να διευρύνουν ή να σπάσουν τη μουσική σύμβαση της τζαζ, συχνά με την απόρριψη της σταθερής εξέλιξης της συγχορδίας ή των παραδοσιακών  ρυθμών τζαζ. Αν και η μουσική διαφορετικών συνθετών της τζαζ ποικίλλει, κοινό χαρακτηριστικό για την εξέλιξή της ήταν η δυσαρέσκεια για τους περιορισμούς της bebop, της hard bop και της τροπικής τζαζ που αναπτύχθηκε κατά τη δεκαετία του 1940 και του 1950. Συχνά περιγράφεται ως avant-garde, όπως επίσης και προσπάθεια να επιστρέψει η τζαζ στην πρωτόγονη μορφή της, συχνά με θρησκευτικές, ρίζες και έμφαση στον συλλογικό αυτοσχεδιασμό.

Όπως υποδηλώνεται από την ονομασία που της δόθηκε, η φρι τζαζ δεν μπορεί να οριστεί επακριβώς, καθώς πολλοί μουσικοί διαμορφώνουν τις δικές τους έννοιες και ιδιώματα και δεν ήταν ποτέ εντελώς διακριτή ως μουσικό είδος. Μουσικοί της τζαζ, κυρίως οι Pharoah Sanders (Φαρόα Σάντερς) και John Coltrane, χρησιμοποίησαν σκληρό φύσημα ή άλλες τεχνικές για να παράγουν αντισυμβατικούς ήχους ή έπαιξαν με ασυνήθιστα μέσα. Σε γενικές γραμμές παρήγαγαν μια προοδευτική μουσική γλώσσα που βασίστηκε σε παλαιότερες μορφές της τζαζ, όπως η Dixieland jazz και η αφρικανική μουσική. Συνήθως αυτό το είδος της μουσικής παίζεται από μικρές ομάδες μουσικών. Η μουσική συχνά ταλαντεύεται με συχνά accelerandi και ritardandi (επιταχύνσεις και επιβραδύνσεις) στο τέμπο.

Η *free jazz* συνδέεται στενά με τη δεκαετία του 1950 και τις καινοτομίες του Ornette Coleman (Ορνέτ Κόουλμαν γνωστός και σαν Κόλμαν) και του Cecil Taylor, όπως επίσης με τα μεταγενέστερα έργα του σαξοφωνίστα John Coltrane. Στους πρωτοπόρους εντάσσονται οι Charles Mingus, Eric Dolph στην παρτιτούραy, Albert Ayler, Archie Shepp (Άρτσι Σεπ), Joe Maneri και Sun Ra (Σαν Ρα). Ο Κόουλμαν πρωτοπόρησε σε πολλές τεχνικές, τυπικές της free jazz, απορρίπτοντας τις αλλαγές της συγχορδίας, πιστεύοντας ότι οι αυτοσχέδιες μελωδικές γραμμές χρησιμεύουν ως βάση για την αρμονική εξέλιξη στις συνθέσεις του. Ορισμένα από από τα έργα του Charles Mingus ήταν επίσης σημαντικά για την διαμόρφωση του συγκεκριμένου μουσικού είδους.

Ο Κηθ Τζόνσον της *[[AllMusic]]* περιγράφει το είδος ως «σύγχρονο δημιουργικό», στο οποίο «οι μουσικοί μπορούν να ενσωματώσουν το ελεύθερο παίξιμο σε δομημένους τρόπους ή να παίζουν οτιδήποτε». Ο Τζόνσον περιλαμβάνει στο είδος μουσικούς όπως ο Τζον Ζορν (John Zorn), ο Χένρι Κάιζερ (Henry Kaiser), ο Γιουτζίν Τσάμπουρν (Eugene Chadbourne), ο Στηβ Λέισι (Steve Lacy) και ο Ρέι Άντερσον (Ray Anderson) σε αυτό το είδος, που συνεχίζει «την παράδοση της δεκαετίας του '50 με '60 με τον τρόπο της φρι τζαζ».

## Παραπομπές σημειώσεις

## Εξωτερικοί συνδεσμοι

* "Where Did Our Revolution Go? Free Jazz Turns Fifty" by Ted Gioia, (Jazz.com).
* The Real Godfathers of Punk by Billy Bob Hargus (July 1996).
* Free Jazz: The Jazz Revolution of the '60s by Robert Levin (June 2006).
* "A new approach to Jazz"

Κατηγορία:Μουσικά είδη
Κατηγορία:Τζαζ μουσική